
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 320 

12 Σεπτεμβρίου 2013 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Τροποποίηση του ρυμοτομικού σχεδίου του Δήμου 
Θεσσαλονίκης, στον παραδοσιακό οικισμό Άνω 
Πόλης με άρση και επανεπιβολή ρυμοτομίας και 
πολεοδομικού βάρους στο Ο.Τ. 105° που περικλεί¬ 
εται από τις οδούς Ηγουμένου, Βλατάδων, Μύρω- 
νος και Κάστορος και τον εκ νέου χαρακτηρισμό 
του ως χώρου σχολείου. 1 

ΑΠΟΦΑΣΕΙΣ 

Ανακατάταξη του οδικού τμήματος της Νέας Εθνι¬ 
κής Οδού Αθηνών - Κορίνθου - Πατρών από τον 
Ισθμό της Κορίνθου (διασταύρωση με τον αυτο¬ 
κινητόδρομο) μέχρι τον Ανισόπεδο Κόμβο Τριπό- 
λεως και ένταξη αυτού στο Δευτερεύον Εθνικό 

Οδικό Δίκτυο. 2 

Ανακατάταξη του οδικού τμήματος της υφιστάμενης 
Εθνικής Οδού (2) «Θεσσαλονίκη - Καβάλα - Ξάν¬ 
θη -Κομοτηνή - Αλεξανδρούπολη - Κήποι» από 
την χ.θ. 11+340 (χ.θ. αρχής Ξ 0+000) έως την χ.θ. 
97+650 (χ.θ. τέλους Ξ 86+310), με αφετηρία χιλιο¬ 
μέτρησης τη Θεσσαλονίκη και ένταξη αυτού στο 
Δευτερεύον Εθνικό Οδικό Δίκτυο. 3 

Δ ΙΑΤΑΓΜΑΤ Α 

(ΐ) 

Τροποποίηση του ρυμοτομικού σχεδίου του Δήμου 
Θεσσαλονίκης, στον παραδοσιακό οικισμό Ανω Πό¬ 
λης με άρση και επανεπιβολή ρυμοτομίας και πο- 
λεοδομικού βάρους στο Ο.Τ. 105° που περικλείεται 
από τις οδούς Ηγουμένου, Βλατάδων, Μύρωνος και 
Κάστορος και τον εκ νέου χαρακτηρισμό του ως 
χώρου σχολείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152, παρ. 1, 2, και 6 και 
154 του Κώδικα Βασικής Πολεοδομικής Νομοθεσίας, που 
κυρώθηκε με το άρθρο μόνο του από 14.7.1999 Π.Δ/τος 
(ΦΕΚ 580/Δ727.07.1999). 


2. Τις διατάξεις του άρθρου 25 παρ. 9, περ. β' του 
Ν. 2508/1997 (ΦΕΚ 124/Α'/13.06.1997) «Βιώσιμη οικιστική 
ανάπτυξη των πόλεων και οικισμών της χώρας και άλ¬ 
λες διατάξεις». 

3. Τις διατάξεις του Π.Δ. 358/1986 (ΦΕΚ 158 Α') «Καθο¬ 
ρισμός αρμοδιοτήτων Υπουργείου Βόρειας Ελλάδας» και 
ειδικότερα του άρθρου 2 παρ.δ (αα) που αναφέρονται 
στον χαρακτηρισμό κτιρίων ως διατηρητέων ή οικισμών 
ως παραδοσιακών. 

4. Την απόφαση Υ 704/19.08.1988 (ΦΕΚ 575 Β') του 
Πρωθυπουργού «Μετονομασία του Υπουργείου Βορείου 
Ελλάδας σε Υπουργείο Μακεδονίας - Θράκης.» 

5. Τ ις διατάξεις του Π.Δ. 167/2005 (ΦΕΚ 220 Α') «Οργα¬ 
νισμός του Υπουργείου Μακεδονίας -Θράκης». 

6. Τις διατάξεις του Π.Δ. 63/2005 (ΦΕΚ 98Α'/22.04.2005) 
«Κωδικοποίηση της νομοθεσίας για την Κυβέρνηση και 
τα Κυβερνητικά Οργανα». 

7. Τις διατάξεις του Π.Δ. υπ’ αριθ. 85/2012 (ΦΕΚ 141/ 
Α'/21.06.2012) και ειδικότερα του αρθρ. 7 που αναφέρε- 
ται στην επανίδρυση του Υπουργείου Μακεδονίας και 
Θράκης με το σύνολο των υπηρεσιών, αρμοδιοτήτων, 
οργάνων, θέσεων και προσωπικού που έχει η υφιστά¬ 
μενη κατά την έκδοση του ΠΔ/τος Γενική Γραμματεία 
Μακεδονίας- Θράκης του πρώην Υπουργείου Ανάπτυξης, 
Ανταγωνιστικότητας και Ναυτιλίας και των φορέων που 
αυτή επόπτευε, η οποία και καταργείται. 

8. Το από 12.03.1979 Π.Δ. (ΦΕΚ 197/Δ702.04.1979) «Περί 
χαρακτηρισμού ως παραδοσιακού οικισμού της περιο¬ 
χής Ανω Πόλεως Θεσσαλονίκης». 

9. Το από 07.10.1980 Π.Δ. (ΦΕΚ 611/Δ'/06.11.1980) «Περί 
τροποποιήσεως και αναθεωρήσεως του ρυμοτομικού 
σχεδίου Ανω Πόλεως Θεσσαλονίκης και καθορισμού 
ειδικών όρων και περιορισμών δομήσεως ενίων οικο¬ 
πέδων αυτού». 

10. Το από 29.08.2007 Π.Δ. (ΦΕΚ 396 ΑΑΠ/03.09.2007) 
«Αναθεώρηση του ρυμοτομικού σχεδίου του Παραδοσια¬ 
κού Οικισμού Ανω Πόλης Θεσσαλονίκης και καθορισμού 
ειδικών πρόσθετων όρων και περιορισμών δόμησης και 
χρήσης σε ορισμένα οικόπεδα και Ο.Τ. αυτού». 

11. Την υπ’ αριθ. 521/2006 απόφαση του Ζ' Τμήματος 
του Τριμελούς Διοικητικού Πρωτοδικείου Θεσσαλονίκης, 
με την οποία γίνεται δεκτή η προσφυγή της Ζαρκάδα 
Αργυρώς και ορίζεται η υποχρεωτική άρση της αναγκα¬ 
στικής απαλλοτρίωσης του ακινήτου ιδιοκτησίας της. 

12. Την υπ’ αριθ. 2752/2008 απόφαση του Τριμελούς 
Διοικητικού Πρωτοδικείου Θεσσαλονίκης, με την οποία 
γίνεται δεκτή καθ’ ολοκληρία η προσφυγή της Ελένης 
Ευαγγελίδη και αναπέμπεται η υπόθεση στη Διοίκηση 
προκειμένου να προβεί στην άρση του επιβληθέντος με 
το Π.Δ. της 06.11.1980 ρυμοτομικού βάρους. 

13. Τις υπ’ αριθ. 1005/10.04.2008 2310/04.09.2008 γνω¬ 
μοδοτήσεις του Δημοτικού Συμβουλίου του Δήμου Θεσ¬ 
σαλονίκης. 

14. Το γεγονός ότι με την προτεινόμενη τροποποίηση 
δεν προκαλείται μείωση της επιφάνειας των κοινόχρη¬ 
στων και κοινωφελών χώρων. 

15. Το υπ’ αριθ. ΕΓ.32.Τ1/19157/05.10.2010 έγγραφο του 
Οργανισμού Σχολικών Κτιρίων Α.Ε., σύμφωνα με το οποίο, 
εξακολουθούν να ισχύουν τα αναφερόμενα στις προγραμ¬ 
ματικές συμβάσεις του έτους 2008 έργα, (προγραμματική 
σύμβαση μεταξύ του ΟΣΚ ΑΕ και του Δήμου Θεσσαλο¬ 
νίκης και την υπ’ αριθ. 110881/ΣΤ1/08.10.2007 απόφασης 
Υπ. Εθνικής Παιδείας και Θρησκευμάτων με την οποία 
διατίθεται η αναγκαία πίστωση σε βάρος του ενάριθμου 
έργου 2004/ΣΕ 04760001 της ΣΑΕ 047/6) από τις πιστώ¬ 
σεις των οποίων θα εκταμιευθούν τα ποσά για την απο¬ 
ζημίωση οικοπέδων που θα απαλλοτριωθούν υπέρ του 
Δήμου Θεσσαλονίκης για την ανέγερση σχολικών κτιρίων. 

16. Την 2/23.11.2010 γνωμοδότηση του Συμβουλίου Χω¬ 
ροταξίας Οικισμού και Περιβάλλοντος (ΣΧΟΠ)Γ.Γ.ΜΑ.Θ. 


17. Τη γνωμοδότηση αρ. Δ' 187/2013 του Συμβουλίου 
της Επικράτειας, με πρόταση του Υπουργού Μακεδονίας 
και Θράκης, αποφασίζουμε: 

ΑΡΘΡΟ 1 

Εγκρίνεται η τροποποίηση του ισχύοντος με το από 
29.08.2007 Π.Δ/γμα (ΦΕΚ 396 ΑΑΠ/03.09.2007) ρυμοτο¬ 
μικού σχεδίου του Δήμου Θεσσαλονίκης στον παρα¬ 
δοσιακό οικισμό Ανω Πόλης, με άρση και επανεπιβολή 
ρυμοτομίας και πολεοδομικού βάρους στο τμήμα του 
Ο.Τ. 105° που περικλείεται από τις οδούς Ηγουμένου, 
Βλατάδων, Μύρωνος και Κάστορος και τον εκ νέου χα¬ 
ρακτηρισμό του ως χώρου σχολείου, όπως φαίνεται στο 
σχετικό πρωτότυπο απόσπασμα ρυμοτομικού σχεδίου 
σε κλίμακα 1:500, αντίτυπο του οποίου σε φωτοσμίκρυν¬ 
ση δημοσιεύεται με το παρόν Διάταγμα. 

ΑΡΘΡΟ 2 

Η ισχύς του παρόντος Διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στον Υπουργό Μακεδονίας και Θράκης αναθέτουμε τη 
δημοσίευση και εκτέλεση του παρόντος Διατάγματος. 

Αθήνα, 28 Αυγούστου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΜΑΚΕΔΟΝΙΑΣ ΚΑΙ ΘΡΑΚΗΣ 

ΘΕΟΔΩΡΟΣ ΚΑΡΑΟΓΛΟΥ 

ΐηικη 



ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση,κατά ποσοστό 36 % 

ΑΠΟΦΑΣΕΙ Σ 

Αριθμ. ΔΜΕΟ/οικ.3379 (2) 

Ανακατάταξη του οδικού τμήματος της Νέας Εθνι¬ 
κής Οδού Αθηνών - Κορίνθου - Πατρών από τον 
Ισθμό της Κορίνθου (διασταύρωση με τον αυτοκι¬ 
νητόδρομο) μέχρι τον Ανισόπεδο Κόμβο Τριπόλε- 
ως και ένταξη αυτού στο Δευτερεύον Εθνικό Οδι¬ 
κό Δίκτυο. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Το Π.Δ. 63/2005 (ΦΕΚ 98 Α') «Κωδικοποίηση της 
Νομοθεσίας για την Κυβέρνηση και τα Κυβερνητικά 
Όργανα». 

2. Το Π.Δ. 69/88 «Περί οργανισμού της Γ.Γ.Δ.Ε. του 
ΥΠΕΧΩΔΕ» όπως τροποποιήθηκε με το Π.Δ. 340/90 «Περί 
συστάσεων Γενικών Διευθύνσεων», το Π.Δ. 293/91 «Περί 
συστάσεως Οργανικής Μονάδας στη Γ.Γ.Δ.Ε.» και το Π.Δ. 
167/92 «Περί τροποποίησης του Οργανισμού της Γ.Γ.Δ.Ε.». 

3. Το Ν. 3852/10 (ΦΕΚ 87/Α/7.6.10) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 
- Πρόγραμμα Καλλικράτης». 

4. Το Ν. 2503/97 (ΦΕΚ 107 Α/30-5-97) «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

5. Την κοινή Υπουργική Απόφαση Δ16α/04/773/29-11-90 
«Περί εξαίρεσης διοικητικών πράξεων ή εγγράφων από 
τον κανόνα των τριών υπογραφών». 

6. Το Ν. 3155/55 «Περί κατασκευής και συντηρήσεως 
Οδών» και τα εκτελεστικά του Διατάγματα. 

7. Το ΒΔ. της 9-8-55 «Περί Καθορισμού των Εθνικών 
Οδών κατά τις διατάξεις του Ν. 3155/55» και την Γ 
25871/9-7-63 Απόφαση του Υπουργού τότε Δημοσίων 
Έργων «Περί αριθμήσεως των Εθνικών Οδών». 

8. Το ΒΔ. της 6-2-56 (ΦΕΚ 47 Α/8-2-56) «Περί Καθορι¬ 
σμού των Επαρχιακών Οδών των Νομών του Κράτους 
κατά τις διατάξεις του Νόμου 3155/55». 

9. Το Ν. 1418/84 «Δημόσια έργα και ρυθμίσεις συνα¬ 
φών θεμάτων» και ειδικότερα την παράγραφο 3 του 
άρθρου 25. 

10. Την εγκύκλιο 18/99 με αρ.πρωτ. ΔΜΕΟ/ε/ο/516/10.5.99 
«Περί χαρακτηρισμού οδών ως Εθνικών ή Επαρχιακών 
σύμφωνα με το άρθρο 25, παράγραφος 3 του Νόμου 
1418/84. 

11. Το ΒΔ. 465/70 «Περί όρων και προϋποθέσεων εγκα- 
ταστάσεως και λειτουργίας αντλιών καυσίμων προ πρα¬ 
τηρίων κειμένων εκτός εγκεκριμένων σχεδίων πόλεων 
και κωμών ή εκτός κατοικημένων εν γένει περιοχών και 
περί κυκλοφοριακής συνδέσεως εγκαταστάσεων μετά 
των οδών», όπως τροποποιήθηκε και ισχύει σήμερα με 
το Π.Δ. 118/06. 

12. Το Ν. 653/77 «Περί υποχρεώσεως των παρόδιων 
ιδιοκτητών για την διάνοιξη Εθνικών Οδών κ.λπ.» όπως 
τροποποιήθηκε και συμπληρώθηκε μέχρι σήμερα και 
το ΝΔ. 929/79 «Περί εκτελέσεως του άρθρου 1 του Ν. 
653/77». 

13. Το Π.Δ. 209/98 «Λήψη μέτρων για την ασφάλεια της 
υπεραστικής συγκοινωνίας». 

14. Τη Διαπιστωτική Υπουργική Απόφαση ΔΜΕ- 
Ο/ε/114/3.2.95 «Ανακατάταξη Επαρχιακού Οδικού Δικτύου 
Νήσων εκτός από Κρήτη, Εύβοια, Κέρκυρα και Ρόδο». 


15. Την Απόφαση του Αναπληρωτή Υπουργού (πρώ¬ 
ην) ΠΕ.ΧΩ.ΔΕ. ΔΜΕΟ/ε/οικ/266/09-03-95 (ΦΕΚ 293Β7 
17-04-95) με θέμα: «Ανακατάταξη Επαρχιακού Οδικού 
Δικτύου των Νομών της Χώρας». 

16. Την Υπουργική Απόφαση ΔΜΕΟ/ε/ο/779/24.7,1995 
(ΦΕΚ 664/Β/28.7.1995) με Ορθή Επανάληψη 4-9-95 και 
ΦΕΚ 800Β'/14-9-95 με θέμα: «Κατάταξη Εθνικού Οδικού 
Δικτύου Περιφέρειας Πελοποννήσου σε Βασικό (Πρω¬ 
τεύον), Δευτερεύον και Τριτεύον Εθνικό Οδικό Δίκτυο». 

17. Την Υπουργική Απόφαση ΕΥΔΕ-ΠΑΟΕ/ΚΑ/ΦΜ/ΜΕ2/ 
οικ/75228/21.5.02 που χαρακτηρίζει το τμήμα του οδι¬ 
κού άξονα ΠΑΘΕ από Αθήνα (Α/Κ Αττικής Οδού) μέχρι 
Κόρινθο (μέσω της παράκαμψης Κορίνθου) ως αυτοκι¬ 
νητόδρομο. 

18. Την Απόφαση 19379/1207 (ΦΕΚ 255/ΑΑΠ/5.7.13) του 
Γενικού Γραμματέα Αποκεντρωμένης Διοίκησης Πελο¬ 
ποννήσου, Δυτικής Ελλάδας και Ιονίου με θέμα: «Εγκρι¬ 
ση του Γενικού Πολεοδομικού Σχεδίου της Δημοτικής 
Ενότητας Κορινθίων του Δήμου Κορινθίων της Περιφε¬ 
ρειακής Ενότητας Κορινθίας». 

19. Το Π.Δ. 118/2013 άρθρο 1 (ΦΕΚ 152/Α/25.6.2013) «Ιδρυ¬ 
ση Υπουργείου Υποδομών, Μεταφορών και Δικτύων 
- Μετονομασία του Υπουργείου Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων σε 
Υπουργείο Ανάπτυξης και Ανταγωνιστικότητας». 

20. Το Π.Δ. 119/2013 (ΦΕΚ 153/Α/25.6.2013) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών» σύμφωνα με το οποίο 
ο Μιχαήλ Χρυσοχοϊδης του Βασιλείου τοποθετείται στη 
θέση του Υπουργού Υποδομών, Μεταφορών και Δικτύων. 

Αφού είδαμε ότι: 

1. Το έγγραφο 2863/23-6-10 της Διεύθυνσης Τεχνικών 
Υπηρεσιών Νομαρχιακής Αυτοδιοίκησης Κορινθίας, διά 
του οποίου διαβιβάζεται η προηγούμενη αίτηση προς τη 
Διεύθυνση ΔημοσίωνΈργων Περιφέρειας Πελοποννήσου. 

2. Το έγγραφο 1643/9-7-10 της Διεύθυνσης Ελέγχου 
Συντήρησης Έργων Περιφέρειας Πελοποννήσου, με το 
οποίο αποστέλλεται η ως άνω αίτηση προς τη Διεύ¬ 
θυνση Τεχνικών Υπηρεσιών Νομαρχιακής Αυτοδιοίκησης 
Κορινθίας για τις ενέργειες αρμοδιότητας της. 

3. Το έγγραφο 1280/13-7-10 της Διεύθυνσης Δημοσίων 
Έργων Περιφέρειας Πελοποννήσου, στο οποίο εκφρά¬ 
ζονται οι απόψεις της για το συγκεκριμένο θέμα και 
αποστέλλονται συναφή στοιχεία προς την Υπηρεσία 
ΔΜΕΟ του Υπουργείου Υ.ΜΕ.ΔΙ. 

4. Το έγγραφο 3489/5-8-10 της Διεύθυνσης Τεχνικών 
Υπηρεσιών Νομαρχιακής Αυτοδιοίκησης Κορινθίας όπου 
διατυπώνεται η σύμφωνη γνώμη της για την υπόψη ανα¬ 
κατάταξη και αποστέλλονται σχετικά δικαιολογητικά 
προς την αρμόδια για τη διαδικασία Υπηρεσία. 

5. Το έγγραφο 7068/8-9-10 της Διεύθυνσης Τοπικής 
Αυτοδιοίκησης και Διοίκησης Νομού Κορινθίας / Τμήμα 
Τ.Υ.Δ.Κ. στο οποίο εκφράζει αδυναμία γνωμοδότησης 
ως αναρμόδια επί του θέματος. 

6. Το έγγραφο ΔΜΕΟ/4171/ε/748/15-9-1θ του Υπουρ¬ 
γείου Υ.ΜΕ.ΔΙ./ΓΓΔΕ/ΔΜΕΟ(ε), διά του οποίου ζητούνται 
οι απόψεις συναρμοδίων Υπηρεσιών για την εν λόγω 
ανακατάταξη. 

7. Το έγγραφο 8949/24-9-10 της Διεύθυνσης Τοπικής 
Αυτοδιοίκησης και Διοίκησης Νομού Κορινθίας / Τμήμα 
Τ.Υ.Δ.Κ. όπου γίνεται υπενθύμιση προηγούμενης απά¬ 
ντησης της επί του θέματος. 

8. Το έγγραφο 8359/10/22-10-10 της Διεύθυνσης Χω¬ 
ροταξίας - Πολεοδομίας - Περιβάλλοντος Νομαρχιακής 
Αυτοδιοίκησης Κορινθίας διά του οποίου συγκατατίθε- 
ται στην ζητούμενη ανακατάταξη. 

9. Το έγγραφο ΔΜΕΟ/5586/2010/7-3-12 του Υπουργείου 
Υ.ΜΕ.ΔΙ./ΓΓΔΕ/ΔΜΕΟ (ε), δια του οποίου ζητούνται οι 
απόψεις των Διευθύνσεων Πολεοδομικού Σχεδιασμού 
και Χωροταξίας του Υπουργείου Π.Ε.Κ.Α. επί της αιτού- 
μενης ανακατάταξης. 

10. Το έγγραφο 19308/10-5-12 του Υπουργείου Π.Ε.ΚΑ/ 
Γενική Γραμματεία Χωροταξίας και Αστικού Περιβάλλο- 
ντος/Διεύθυνση Χωροταξίας/Τμήμα Γ, όπου δηλώνεται 
αναρμοδιότητα για το υπόψη θέμα. 

11. Το έγγραφο ΔΜΕΟ/οικ/2336/1-6-12 του Υπουργείου 
Υ.ΜΕ.ΔΙ/ΓΓΔΕ/ΔΜΕΟ (ε), δια του οποίου γίνεται υπεν- 
θύμιση προς τη Διεύθυνση Πολεοδομικού Σχεδιασμού 
του Υπουργείου Π.Ε.Κ.Α. για το θέμα της ανακατάταξης 
οδικών τμημάτων και τη διατύπωση απόψεων. 

12. Το έγγραφο 13077/1-11-12 του Υπουργείου Περι¬ 
βάλλοντος, Ενέργειας και Κλιματικής Αλλαγής/Γενική 
Διεύθυνση Πολεοδομίας/Διεύθυνση Πολεοδομικού Σχε- 
διασμού/Τμήμα Α', δια του οποίου εκφράζονται αντιρρή¬ 
σεις για τον υποβιβασμό του εν θέματι οδικού τμήματος 
μέχρι να καθορισθούν χρήσεις γης με την έγκριση του 
νέου Γενικού Πολεοδομικού Σχεδίου της πόλης Κόριν¬ 
θου, ενώ θα πρέπει να σημειωθεί ότι το εγκεκριμένο 
Γενικό Πολεοδομικό Σχέδιο της πόλης προτείνει την 
υποβάθμιση της Νέας Εθνικής Οδού σε αστική αρτηρία. 

13. Το έγγραφο ΔΜΕΟ/οικ.4710/12.12.12, με το οποίο 
ζητούνται οι απόψεις της Δ/νσης Περιβάλλοντος και 
Χωρικού Σχεδιασμού Πελοποννήσου της Αποκεντρω¬ 
μένης Διοίκησης Πελοποννήσου, Δυτικής Ελλάδας και 
Ιονίου, λόγω αρμοδιότητας επί των ΓΠΣ της Περιφέρειας 
Πελοποννήσου. 

14. Το έγγραφο 1603/135/16.5.13 της Δ/νσης Περιβάλ¬ 
λοντος και Χωρικού Σχεδιασμού Πελοποννήσου της 
Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου, με το οποίο συμφωνεί με την εν 
θέματι ανακατάταξη του οδικού τμήματος. 

15. Την από 19-11-2012 Εισήγηση της Διεύθυνσης Με¬ 
λετών Έργων Οδοποιίας προς το αρμόδιο Συμβούλιο 
Δημοσίων Έργων (Τμήμα Μελετών), όπου προτείνεται 
η ανακατάταξη του θέματος. 

16. Την από 31-05-2013 συμπληρωματική Εισήγηση της 
Διεύθυνσης ΜελετώνΈργων Οδοποιίας προς το αρμό¬ 
διο Συμβούλιο ΔημοσίωνΈργων (Τμήμα Μελετών), όπου 
προτείνεται η ανακατάταξη του θέματος. 

17. Την Πράξη 79, Συνεδρία 20/20-06-2013 του Συμβου¬ 
λίου ΔημοσίωνΈργων (Τμήμα Μελετών), όπου γνωμοδο- 
τεί ομόφωνα για την ανακατάταξη του οδικού τμήματος 
σύμφωνα με τις Εισηγήσεις. 

Και επειδή: 

1. Οι αρμόδιες Υπηρεσίες, Διεύθυνση Δημοσίων Έρ¬ 
γων Περιφέρειας Πελοποννήσου, Διεύθυνση Τεχνικών 
Υπηρεσιών Νομαρχιακής Αυτοδιοίκησης Κορινθίας, Δι¬ 
εύθυνση Χωροταξίας - Πολεοδομίας - Περιβάλλοντος 
Νομαρχιακής Αυτοδιοίκησης Κορινθίας, Διεύθυνση Πε¬ 
ριβάλλοντος και Χωρικού Σχεδιασμού Πελοποννήσου 
της Αποκεντρωμένης Διοίκησης Πελοποννήσου, Δυτι¬ 
κής Ελλάδας και Ιονίου, συνηγορούν στην ανακατάταξη 
του θέματος, ενώ η αρμόδια Υπηρεσία Πολεοδομικού 
Σχεδιασμού του ΥΠ.Ε.ΚΑ. εκφράζει αντιρρήσεις για τον 
υποβιβασμό του εν θέματι οδικού τμήματος μέχρι να 


καθορισθούν χρήσεις γης με την έγκριση του νέου Γ ε¬ 
νικού Πολεοδομικού Σχεδίου πόλεως Κορίνθου. 

2. Η ανακατάταξη του εν θέματι οδικού τμήματος 
δεν επηρεάζει την εξασφάλιση, την ανάπτυξη και τη 
λειτουργία των προβλεπόμενων χρήσεων γης των Γ ε¬ 
νικών Πολεοδομικών Σχεδίων των Δήμων Κορίνθου και 
Λουτρακιού, αντιθέτως οι προβλεπόμενες χρήσεις εί¬ 
ναι συμβατές με τον οδικό άξονα σε άμεση γειτνίαση 
(χρήσεις: τουρισμού, σταθμού ΚΤΕΛ, επαγγελματικών 
δραστηριοτήτων, βιομηχανίας, βιοτεχνίας, πολεοδομι- 
κού κέντρου, ΒΙΠΑ-ΒΙΟΠΑ προς εξυγίανση, επεκτάσεις 
σχεδίου πόλεως και απλή γεωργική γη). Κατά μήκος 
και εκατέρωθεν του υπό ανακατάταξη οδικού τμήματος 
δεν προβλέπεται η χωροθέτηση ζώνης αστικού πρασί¬ 
νου. Συνεπώς το ζήτημα των προβλεπόμενων χρήσεων 
γης που θέτει η Δ/νση Πολεοδομικού Σχεδιασμού με 
έγγραφο της έχει απαντηθεί με το απ. 1603/135/16.5.13 
έγγραφο της Δ/νσης Περιβάλλοντος και Χωρικού Σχε- 
διασμού Πελοποννήσου της Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου, που είναι 
και η αρμόδια Υπηρεσία για την έγκριση των ΓΠΣ της 
Περιφέρειας Πελοποννήσου, με τα οποία καθορίζονται 
εκτός των άλλων και οι χρήσεις γης. 

3. Το ΓΠΣ. εγκρίθηκε με την υπ’ αρ.: 19379/1207/16.5.2013 
(ΦΕΚ 255 ΑΑΠ/13) Απόφαση του Γ εν. Γ ραμ. Αποκεντρω¬ 
μένης Διοίκησης, η οποία αποτελούσε και προϋπόθε¬ 
ση που έθετε η Δ/νση Πολεοδομικού Σχεδιασμού του 
Υ.Π.Ε.Κ.Α. 

4. Κατά το Π.Δ. 209/98, άρθρο 1, παράγραφος 1(β), 
το ζητούμενο προς ανακατάταξη και υποβιβασμό οδι¬ 
κό τμήμα πληροί τις προϋποθέσεις ένταξης του στο 
Δευτερεύον Εθνικό Οδικό Δίκτυο, διότι αποτελεί οδικό 
άξονα για τον οποίο έχει γίνει παραλλαγή με Βασικό 
Εθνικό Οδικό Δίκτυο (νέα χάραξη αυτοκινητοδρόμου), 
αποφασίζουμε: 

Ανακατατάσσουμε το οδικό τμήμα της Νέας Εθνικής 
Οδού Αθηνών - Κορίνθου - Πατρών από τον Ισθμό της 
Κορίνθου (διασταύρωση με τον αυτοκινητόδρομο) μέχρι 
τον Ανισόπεδο Κόμβο Τριπόλεως και εντάσσουμε τούτο 
στο Δευτερεύον Εθνικό Οδικό Δίκτυο. 

Από τις διατάξεις της Απόφασης αυτής δεν προκύπτει 
δαπάνη σε βάρος του Κρατικού Πρϋπολογισμού. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 2 Σεπτεμβρίου 2013 

Ο ΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθμ. ΔΜΕΟ/οικ. 3380 (3) 

Ανακατάταξη του οδικού τμήματος της υφιστάμενης 
Εθνικής Οδού (2) «Θεσσαλονίκη - Καβάλα - Ξάν¬ 
θη -Κομοτηνή - Αλεξανδρούπολη - Κήποι» από την 
χ.θ. 11+340 (χ.θ. αρχής Ξ 0+000) έως την χ.θ. 97+650 
(χ.θ. τέλους Ξ 86+310), με αφετηρία χιλιομέτρησης 
τη Θεσσαλονίκη και ένταξη αυτού στο Δευτερεύον 
Εθνικό Οδικό Δίκτυο. 

Ο ΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Το Π.Δ. 63/2005 (ΦΕΚ 98 Α') «Κωδικοποίηση της 

Νομοθεσίας για την Κυβέρνηση και τα Κυβερνητικά 
Όργανα». 

2. Το Π.Δ. 69/88 «Περί οργανισμού της Γ.Γ.Δ.Ε. του 
ΥΠΕΧΩΔΕ» όπως τροποποιήθηκε με το Π.Δ. 340/90 «Περί 
συστάσεων Γενικών Διευθύνσεων», το Π.Δ. 293/91 «Περί 
συστάσεως Οργανικής Μονάδας στη Γ.Γ.Δ.Ε.» και το Π.Δ. 
167/92 «Περί τροποποίησης του Οργανισμού της Γ.Γ.Δ.Ε.». 

3. Το Ν. 3852/10 (ΦΕΚ 87/Α/7.6.10) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης 

- Πρόγραμμα Καλλικράτης». 

4. Το Ν. 2503/97 (ΦΕΚ 107 Α/30-5-97) «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

5. Την κοινή Υπουργική Απόφαση Δ16α/04/773/29-11-90 
«Περί εξαίρεσης διοικητικών πράξεων ή εγγράφων από 
τον κανόνα των τριών υπογραφών». 

6. Το Ν. 3155/55 «Περί κατασκευής και συντηρήσεως 
Οδών» και τα εκτελεστικά του Διατάγματα. 

7. Το Β.Δ. της 9-8-55 «Περί Καθορισμού των Εθνι¬ 
κών Οδών κατά τις διατάξεις του Ν. 3155/55» και την Γ 
25871/9-7-63 Απόφαση του Υπουργού τότε Δημοσίων 
Έργων «Περί αριθμήσεως των Εθνικών Οδών». 

8. Το Β.Δ. της 6-2-56 (ΦΕΚ 47 Α/8-2-56) «Περί Καθορι¬ 
σμού των Επαρχιακών Οδών των Νομών του Κράτους 
κατά τις διατάξεις του Νόμου 3155/55». 

9. Το Ν. 1418/84 «Δημόσια έργα και ρυθμίσεις συνα¬ 
φών θεμάτων» και ειδικότερα την παράγραφο 3 του 
άρθρου 25. 

10. Την εγκύκλιο 18/99 με αρ. πρωτ. ΔΜΕΟ/ε/ο/516/10.5.99 
«Περί χαρακτηρισμού οδών ως Εθνικών ή Επαρχιακών 
σύμφωνα με το άρθρο 25, παράγραφος 3 του Νόμου 
1418/84. 

11. Το Β.Δ. 465/70 «Περί όρων και προϋποθέσεων εγκα- 
ταστάσεως και λειτουργίας αντλιών καυσίμων προ πρα¬ 
τηρίων κειμένων εκτός εγκεκριμένων σχεδίων πόλεων 
και κωμών ή εκτός κατοικημένων εν γένει περιοχών και 
περί κυκλοφοριακής συνδέσεως εγκαταστάσεων μετά 
των οδών», όπως τροποποιήθηκε και ισχύει σήμερα με 
το Π.Δ. 118/06. 

12. Το Ν. 653/77 «Περί υποχρεώσεως των παρόδιων 
ιδιοκτητών για την διάνοιξη Εθνικών Οδών κ.λπ.» όπως 
τροποποιήθηκε και συμπληρώθηκε μέχρι σήμερα και 
το Ν.Δ. 929/79 «Περί εκτελέσεως του άρθρου 1 του Ν. 
653/77». 

13. Το Π.Δ. 209/98 «Λήψη μέτρων για την ασφάλεια της 
υπεραστικής συγκοινωνίας». 

14. Τη Διαπιστωτική Υπουργική Απόφαση ΔΜΕΟ/ 
ε/114/3.2.95 «Ανακατάταξη Επαρχιακού Οδικού Δικτύου 
Νήσων εκτός από Κρήτη, Εύβοια, Κέρκυρα και Ρόδο». 

15. Την Απόφαση του Αναπληρωτή Υπουργού (πρώην) 
ΠΕ.ΧΩ.ΔΕ. ΔΜΕΟ/ε/οικ/266/09-03-95 (ΦΕΚ 293Β'/17-04- 
95) με θέμα: «Ανακατάταξη Επαρχιακού Οδικού Δικτύου 
των Νομών της Χώρας». 

16. Την Υπουργική Απόφαση ΔΜΕΟ/ε/οικ/1308/15-12-95, 
ΦΕΚ 30Β'/19-1-96, που κατατάσσει το Εθνικό Οδικό Δί¬ 
κτυο Περιφερειών Αττικής, Στερεός Ελλάδας, Θεσσαλίας, 
Ηπείρου, Μακεδονίας και Θράκης σε Βασικό (Πρωτεύον), 
Δευτερεύον και Τριτεύον Εθνικό Οδικό Δίκτυο. 

17. Το Π.Δ. 118/2013 άρθρο 1 (ΦΕΚ 152/Α/25.6.2013) «Ιδρυ¬ 
ση Υπουργείου Υποδομών, Μεταφορών και Δικτύων 

- Μετονομασία του Υπουργείου Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων σε 
Υπουργείο Ανάπτυξης και Ανταγωνιστικότητας». 


18. Το Π.Δ. 119/2013 (ΦΕΚ 153/Α/25.6.2013) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών» σύμφωνα με το οποίο 
ο Μιχαήλ Χρυσοχοϊδης του Βασιλείου τοποθετείται στη 
θέση του Υπουργού Υποδομών, Μεταφορών και Δικτύων. 

Αφού είδαμε ότι: 

1. Το έγγραφο οικ.2832/10.4.2009 της ΔΕΣΕ της Περι¬ 
φέρειας Κεντρικής Μακεδονίας, η οποία εισηγείται την 
εν θέματι ανακατάταξη. 

2. Το έγγραφο 2684/24.6.2009 της ΔΔΕ της Περιφέρει¬ 
ας Κεντρικής Μακεδονίας, η οποία ζητά από τη ΔΜΕΟ 
την ανακατάταξη του οδικού τμήματος της Ε.Ο. 2 

3. Το έγγραφο ΔΜΕΟ/4189/ε/581/14.12.2θθ9 προς τη 
ΔΔΕ της Περιφέρειας Κεντρικής Μακεδονίας, η οποία 
ζητά σχέδια για το αιτούμενο προς ανακατάταξη οδικό 
τμήμα. 

4. Το έγγραφο ΔΜΕΟ/οικ./3126/ε/544/21.6.201θ, όπου 
αποστέλει προς τους αρμόδιους φορείς βοηθητικά στοι¬ 
χεία για το οδικό δίκτυο της περιοχής μελέτης. 

5. Το έγγραφο 4793/16.7.2010 της ΔΔΕ της Περιφέρειας 
Κεντρικής Μακεδονίας, η οποία αττοστέλει στη ΔΜΕΟ 
χάρτη του οδικού δικτύου της Περιφέρειας Κεντρικής 
Μακεδονίας. 

6. Το έγγραφο 9149/09/22.6.2011 της ΔΔΕ της Αποκε¬ 
ντρωμένης Διοίκησης Μακεδονίας-Θράκης, η οποία ζητά 
από την ΕΓΝΑΤΙΑ ΟΔΟ Α.Ε. σχετική οριζοντιογραφία 
με το θέμα. 

7. Το έγγραφο 303926/3478/17.9.2012 της ΔΤΕ της Π.Ε. 
Σερρών της Περιφέρειας Κεντρικής Μακεδονίας, η οποία 
συμφωνεί με την εν θέματι ανακατάταξη. 

8. Το έγγραφο ΔΜΕΟ/3538/1.10.2012, με το οποίο ζη- 
τεούνται στοιχεία από τη ΔΤΕ της Π.Ε. Σερρών της 
Περιφέρειας Κεντρικής Μακεδονίας. 

9. Το έγγραφο 45613Ο/οικ.12783/12.12.2012 της ΔΤΕ της 
Περιφέρειας Κεντρικής Μακεδονίας, η οποία ζητά από 
την ΕΓΝΑΤΙΑ ΟΔΟ Α.Ε. σχετική οριζοντιογραφία. 

10. Το έγγραφο 477774/13291οικ./27.12.2012 της ΔΤΕ της 
Περιφέρειας Κεντρικής Μακεδονίας, η οποία αποστέλει 
στη ΔΜΕΟ σχετική οριζοντιογραφία. 

11. Το έγγραφο Α346855/30.1.2013 της ΕΓΝΑΤΙΑ ΟΔΟΣ 
Α.Ε., η οποία γνωστοποιεί ότι δεν έχει στην κατοχή της 
σχετική οριζοντιογραφία με την αποτύπωση της Ε.Ο. 2 

12. Το έγγραφο ΔΜΕΟ/10/8.2.2013, με το οποίο ζητού¬ 
νται από τη ΔΤΕ της Περιφέρειας Κεντρικής Μακεδονίας 
συμπληρωματικά στοιχεία, τα οποία παραδόθηκαν στη 
ΔΜΕΟ δια του Αντιπεριφερειάρχη της Περιφερειακής 
Ενότητας Σερρών. 

13. Την από 19-6-2013 Εισήγηση της Διεύθυνσης Με¬ 
λετών Έργων Οδοποιίας προς το αρμόδιο Συμβούλιο 
Δημοσίων Έργων (Τμήμα Μελετών), όπου προτείνεται 
η ανακατάταξη του θέματος. 

14. Την Πράξη 97, Συνεδρία 21/11-07-2013 του Συμβουλί¬ 
ου ΔημοσίωνΈργων (Τμήμα Μελετών), όπου γνωμοδοτεί 
ομόφωνα για την ανακατάταξη του οδικού τμήματος 
σύμφωνα με την Εισήγηση. 

Και επειδή: 

1. Για την εφαρμογή των Προεδρικών Διαταγμάτων 
Π.Δ. 209/98 και Π.Δ. 401/93 (τα οποία ισχύουν απο την 
ημέρα που δημοσιεύθηκαν σε ΦΕΚ) είναι απαραίτητη 
η κατάταξη των Εθνικών Δρόμων στις (3) κατηγορίες: 
Βασικό ή Πρωτεύον, Δευτερεύον και Τριτεύον Δίκτυο, 
σύμφωνα με τα κριτήρια που αναφέρονται στα Π.Δ. και 
την λειτουργική σημασία των δρόμων. 

2. Στην Υπουργική Απόφαση ΔΜΕΟ/ε/ο/1308/15-12-95: 

α) η υφισταμένη Εθνική Οδός (2) στο προς ανακατά¬ 
ταξη τμήμα της κατατάχθηκε στο Βασικό Εθνικό Οδικό 
Δίκτυο. 

β) Η Εγνατία Οδός κατατάχθηκε στο Βασικό Εθνικό 
Οδικό Δίκτυο. 

γ) Το τμήμα της Εθνικής Οδού (2) στην περιοχή της 
Κομοτηνής στο οποίο κατασκευάσθηκε και λειτουργεί 
η παράκαμψη Κομοτηνής κατατάχθηκε στο Δευτερεύον 
Εθνικό Οδικό Δίκτυο. 

3. Στην Υπουργική Απόφαση ΔΜΕΟ/ε/ο/575/10-5-00, το 
οδικό τμήμα της Εθνικής Οδού (2) το διερχόμενο μέσα 
από την πόλη της Ξάνθης, στο οποίο κατασκευάσθηκε 
και λειτουργεί η παράκαμψη Ξάνθης, ανακατατάχθηκε 
και υποβιβάσθηκε σε Δευτερεύον Εθνικό Οδικό Δίκτυο. 

4. Στην Υπουργική Απόφαση ΔΜΕΟ/ε/ο/87/31-1-02 οδικά 
τμήματα της Εθνικής Οδού (2), μετά την κατασκευή και 
απόδοση στην κυκλοφορία αντίστοιχων τμημάτων της 
Εγνατίας Οδού εντός των Νομών Ροδόπης και Έβρου, 
ανακατατάχθηκαν και υποβαθμίσθηκαν σε Δευτερεύον 
Εθνικό Οδικό Δίκτυο. 

5. Στην Υπουργική Απόφαση ΔΜΕΟ/ε/ο/1173/28-9-05 
οδικά τμήματα της Εθνικής Οδού (2), μετά την κατα¬ 
σκευή και απόδοση στην κυκλοφορία αντίστοιχων τμη¬ 
μάτων της Εγνατίας Οδού εντός των Νομών Καβάλας 
και Ξάνθης, ανακατατάχθηκαν και υποβαθμίσθηκαν σε 
Δευτερεύον Εθνικό Οδικό Δίκτυο. 

6. Στην Υπουργική Απόφαση ΔΜΕΟ/ε/ο/567/4-6-04 η 
συνδετήρια οδός, μήκους περίπου 2.50 Οπί., μεταξύ της 
Εθνικής Οδού (2) «Καβάλα - Ξάνθη - Κομοτηνή» στον 
Ισόπεδο Κόμβο Πετροχωρίου Ξάνθης και της Εγνατίας 
Οδού στον Ανισόπεδο Κόμβο Βανιάνου εντάχθηκε στο 
Δευτερεύον Εθνικό Οδικό Δίκτυο. 

7. Στην Υπουργική Απόφαση ΔΜΕΟ/289/20-8-08, το 
οδικό τμήμα της Εθνικής Οδού (2) από τη διασταύρω¬ 
ση Χρυσούπολης μέχρι τη διασταύρωση του οικισμού 
Παραδείσου ανακατατάχθηκε και υποβιβάσθηκε σε Δευ¬ 
τερεύον Εθνικό Οδικό Δίκτυο μετά την παράδοση στην 
κυκλοφορία του αντίστοιχου τμήματος της Εγνατίας 
Οδού εντός του Νομού Καβάλας. 

8. Στην Υπουργική Απόφαση ΔΜΕ0/1795/ε/231/31-12-09, 
το οδικό τμήμα της Εθνικής Οδού (2) από τη διασταύ¬ 
ρωση του οικισμού Παραδείσου Καβάλας μέχρι τον 
Ισόπεδο Κόμβο Πετροχωρίου Ξάνθης ανακατατάχθηκε 
και υποβιβάσθηκε σε Δευτερεύον Εθνικό Οδικό Δίκτυο 
μετά την παράδοση στην κυκλοφορία του αντίστοιχου 
τμήματος της Εγνατίας Οδού εντός των νομών Καβάλας 
και Ξάνθης. 

9. Στην Υπουργική Απόφαση ΔΜΕΟ/4127π.ε./11.2.2013, το 
οδικό τμήμα της Εθνικής Οδού (2) από τον Α/Κ Στρυμόνα 
(γέφυρα Στρυμόνα) μέχρι τον Α/Κ Αγ. Ανδρέα (Νέα Πέ- 
ραμος) ανακατατάχθηκε και εντάχθηκε στο Δευτερεύον 
Εθνικό Οδικό Δίκτυο, μετά την κατασκευή και παράδοση 
στην κυκλοφορία του αντίστοιχου τμήματος της Εγνα- 
τίας Οδού εντός του Νομού Καβάλας. 

10. Το υπόψη οδικό τμήμα της υφισταμένης Εθνικής 
Οδού (2) έχει αντικατασταθεί - ως προς τη λειτουργική 
του σημασία - από υλοποιημένο τμήμα της Εγνατίας 
Οδού που αποτελεί νέα χάραξη του Βασικού (Πρωτεύ¬ 


οντος) Εθνικού Οδικού Δικτύου και μέσω του οποίου 
πλέον εξυπηρετείται σε μεγάλο βαθμό ο διερχόμενος 
υπεραστικός κυκλοφοριακός φόρτος, παρακάμπτοντας 
τους οικισμούς των Περιφεριακών Ενοτήτων Θεσσαλο¬ 
νίκης και Σερρών. 

11. Σήμερα υφίστανται δύο (2) οδικοί άξονες του Πρω¬ 
τεύοντος Εθνικού Οδικού Δικτύου που διέρχονται από 
την εξεταζόμενη περιοχή. 

12. Η Εθνική Οδός (2) - όσον αφορά στο παραλλαχθέν 
οδικό τμήμα αυτής - παραμένει για την εξυπηρέτηση, 
κατά κύριο λόγο, των αναγκών της τοπικής κυκλοφορίας 
και έχει πλέον απωλέσει τη λειτουργική της σημασία 
ως υπεραστικού οδικού άξονα μετά την ολοκλήρωση 
κατασκευής και απόδοσης στην κυκλοφορία της νέας 
χάραξης της Εγνατίας Οδού. 

13. Η Εγνατία Οδός έχει αναλάβει το βάρος της υπε¬ 
ραστικής κυκλοφορίας και διευκολύνει τις μετακινήσεις 
των οχημάτων που κατευθύνονται στα μεγάλα αστικά 
κέντρα (Θεσσαλονίκη, Καβάλα κ,λπ.). 

14. Η Ε.Ο. 2 παρουσιάζει αισθητά μειωμένο κυκλοφο- 
ριακό φόρτο στη μελετώμενη έκταση και εξυπηρετεί 
κυρίως τις τοπικές ανάγκες κυκλοφορίας και τις πα¬ 
ρόδιες εγκαταστάσεις. 

15. Οδικά τμήματα της Ε.Ο. 2, που διατρέχουν την 
Περιφέρεια Ανατολικής Μακεδονίας και Θράκης έχουν 
ενταχθεί με Υπουργικές Αποφάσεις στο Δευτερεύον 
Εθνικό Οδικό Δίκτυο. 

16. Η διατήρηση της ως άνω οδού στο Πρωτεύον Εθνι¬ 
κό Οδικό Δίκτυο έχει ως αποτέλεσμα να εξακολουθεί 
να ισχύει για τις εκατέρωθεν του δρόμου ιδιοκτησίες 
ο αυστηρός περιορισμός στις αποστάσεις των οικοδο¬ 
μικών γραμμών, βάσει του Π.Δ. 209/98. 

17. Οι αρμόδιες Υπηρεσίες, Διεύθυνση Ελέγχου Συντή¬ 
ρησης Έργων της Περιφέρειας Κεντρικής Μακεδονίας, 
Διεύθυνση ΔημοσίωνΈργων της Περιφέρειας Κεντρικής 
Μακεδονίας, Διεύθυνση ΤεχνικώνΈργων της Περιφερει¬ 
ακής Ενότητας Σερρών, συνηγορούν στην ανακατάταξη 
του θέματος. 

18. Κατά το Π.Δ. 209/98, άρθρο 1, παράγραφος 1(β), 
το ζητούμενο προς ανακατάταξη και υποβιβασμό οδι¬ 
κό τμήμα πληροί τις προϋποθέσεις ένταξης του στο 
Δευτερεύον Εθνικό Οδικό Δίκτυο, διότι αποτελεί οδικό 
άξονα για τον οποίο έχει γίνει παραλλαγή με Βασι¬ 
κό Εθνικό Οδικό Δίκτυο (αυτοκινητόδρομος Εγνατίας 
Οδού), αποφασίζουμε: 

Ανακατατάσσουμε το οδικό τμήμα της υφιστάμενης 
Εθνικής Οδού (2) «Θεσσαλονίκη-Καβάλα-Ξάνθη-Κομοτη- 
νή-Αλεξανδρούπολη-Κήποι» από την χ.θ. 11+340 (χ.θ. αρ¬ 
χής Ξ 0+000) έως την χ.θ. 97+650 (χ.θ. τέλους Ξ 86+310), 
με αφετηρία χιλιομέτρησης τη Θεσσαλονίκη και εντάσ¬ 
σουμε τούτο στο Δευτερεύον Εθνικό Οδικό Δίκτυο. 

Από τις διατάξεις της Απόφασης αυτής δεν προκύπτει 
δαπάνη σε βάρος του Κρατικού Πρϋπολογισμού. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 2 Σεπτεμβρίου 2013 

